পাট মানেই বাংলাদেশ :বিজ্ঞানী মাকসুদুল আলমের নেতৃত্বে পাটের জীবনরহস্য (জিনোম সিকোয়েন্সিং) উন্মোচনের পর পাট গবেষণা ইনস্টিটিউটের বিজ্ঞানীরা তোশা ও দেশীয় পাটের উচ্চফলনশীল জাত উদ্ভাবন করেন। পাটের ছত্রাক রোগপ্রতিরোধী জাতও উদ্ভাবন করেছেন তারা। বাংলাদেশের ফসল হিসেবে পাট আন্তর্জাতিক মেধাস্বত্ব স্বীকৃতি পেয়েছে। জাতিসংঘের এসডিজি অর্জনে পাট উৎপাদন দ্বিগুণ করার জাত উদ্ভাবনে গবেষণা চলছে বাংলাদেশে। পাশাপাশি পাটের বহুমুখী ব্যবহার বাড়াতে পাটপণ্য উৎপাদন নিয়েও বিস্তর গবেষণা হচ্ছে। আবারও পাট বিশ্বদরবারে সমাদৃত হচ্ছে এ দেশের সোনালি আঁশ বা 'গোল্ডেন ফাইবার অব বাংলাদেশ' নামে।